*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*30. számú előterjesztés*

Bátaszék Város Önkormányzat Képviselő-testületének 2022. február 15-én

16 órakor megtartandó ülésére

Bátaszék Város Önkormányzata 2022. évi közbeszerzési tervének elfogadása

|  |
| --- |
| **Előterjesztő:** Dr. Bozsolik Róbert polgármester**Készítette**: Kondriczné dr. Varga Erzsébet jegyző **Törvényességi ellenőrzést végezte:** dr. Firle- Paksi Anna aljegyző**Tárgyalja:**PG Bizottság: 2022. 02. 14. |

***Tisztelt Képviselő-testület!***

A közbeszerzésekről szóló 2015. évi CXLIII. törvény 42. § (1) bekezdése szerint az ajánlatkérők a költségvetési év elején, legkésőbb március 31. napjáig éves összesített közbeszerzési [tervet](https://www.opten.hu/optijus/lawtext/1031682?tkertip=4&tsearch=terv*&page_to=1" \l "ws16_1) (a továbbiakban: közbeszerzési [terv](https://www.opten.hu/optijus/lawtext/1031682?tkertip=4&tsearch=terv*&page_to=1" \l "ws16_2)) készítenek az adott évre [tervezett](https://www.opten.hu/optijus/lawtext/1031682?tkertip=4&tsearch=terv*&page_to=1" \l "ws16_3) közbeszerzéseikről. A közbeszerzési [tervet](https://www.opten.hu/optijus/lawtext/1031682?tkertip=4&tsearch=terv*&page_to=1" \l "ws16_4) az ajánlatkérő legalább öt évig megőrzi. A közbeszerzési [terv](https://www.opten.hu/optijus/lawtext/1031682?tkertip=4&tsearch=terv*&page_to=1" \l "ws17_0) nyilvános.

Ugyanezen törvény 42. § (3) bekezdése alapján a közbeszerzési [terv](https://www.opten.hu/optijus/lawtext/1031682?tkertip=4&tsearch=terv*&page_to=1" \l "ws18_1) nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési [tervben](https://www.opten.hu/optijus/lawtext/1031682?tkertip=4&tsearch=terv*&page_to=1" \l "ws18_2) nem szereplő közbeszerzésre vagy a [tervben](https://www.opten.hu/optijus/lawtext/1031682?tkertip=4&tsearch=terv*&page_to=1" \l "ws18_3) foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési [tervet](https://www.opten.hu/optijus/lawtext/1031682?tkertip=4&tsearch=terv*&page_to=1" \l "ws19_0) módosítani kell az ilyen igény vagy egyéb változás felmerülésekor, megadva a módosítás indokát is.

A Magyarország 2022. évi központi költségvetéséről szóló 2021. évi XC. törvény 74. § (1) bekezdése értelmében a [közbeszerzésekről](https://www.opten.hu/optijus/lawtext/1064585?tkertip=4&tsearch=k%c3%b6zbeszerz%c3%a9s*&page_to=1" \l "ws1_1) szóló [2015. évi CXLIII. törvény](https://www.opten.hu/optijus/lawtext/1031682/tvalid/2017.1.1./tsid/256) [15. § (1) bekezdés b) pontja](https://www.opten.hu/optijus/lawtext/1031682/tvalid/2017.1.1./tsid/108544) szerinti nemzeti [közbeszerzési](https://www.opten.hu/optijus/lawtext/1064585?tkertip=4&tsearch=k%c3%b6zbeszerz%c3%a9s*&page_to=1" \l "ws2_0) értékhatár - kivéve a közszolgáltatói szerződésekre vonatkozó értékhatárt - 2022. január 1-jétől 2022. december 31-éig

a) árubeszerzés esetében 15,0 millió forint,

b) építési beruházás esetében 50,0 millió forint,

c) építési koncesszió esetében 100,0 millió forint,

d) szolgáltatás megrendelése esetében 15,0 millió forint,

e) szolgáltatási koncesszió esetében 30,0 millió forint.

A 191/2017.(VII.13.) önkormányzati határozattal elfogadott Közbeszerzési Szabályzat II/2.) pontja szerint *„Az önkormányzat …………….az egyes intézmények közbeszerzési tervének figyelembevételével elkészíti az összevont közbeszerzési tervet.”*

Jelen információk szerint 2022. évben az alábbi közbeszerzési eljárások lefolytatására kerül sor:

1. A 2021. április 28.-án kelt támogatói okirat szerint a „Helyi termékértékesítést szolgáló piacok infrastrukturális- és eszköz fejlesztése” című, VP6-7.2.1.1-20 kódszámú pályázaton Bátaszék Város Önkormányzata támogatási kérelme kedvező elbírálásban részesült. A projekt keretében az építési beruházás vonatkozásában szükséges a közbeszerzési eljárás lefolytatása, melynek megindítására tavaly decemberben, lényeges információk hiányában nem került sor, így a felhívás 2022. I. negyedévben kerülne közzétételre.

2. A Kormány 1869/2021. (XII. 3.) Korm. határozatával döntött egyes 5000 fő feletti lakosságszámú településeket érintő beruházások támogatásáról. Bátaszék Város Önkormányzata fejlesztési feladatainak támogatására 103 500 000,-Ft összeg érkezett. A határozatban rögzített fejlesztési célok az alábbiak:

* útfelújítás;
* a Budai u. 7. szám alatti ingatlan felújítása;
* „Felvidéki Ház” megvásárlása;
* Patak utca 1908/51 hrsz. alatti közpark felújítása.

Az egyedi Kormányhatározatban foglaltak megvalósítása érdekében -tekintettel a BMÖGF/1151/2021. számú Támogatói Okirat tartalmára és a beszerzésekre vonatkozó jogszabályokra - a közbeszerzésekről szóló 2015. évi CXLIII. törvény 115. § (1) pontja szerinti nyílt eljárást, nemzeti eljárásrendben irányadó szabályoknak megfelelően szükséges lefolytatni.

Fentiek alapján javasolom az alábbi határozati javaslat elfogadását.

**H a t á r o z a t i j a v a s l a t :**

**Bátaszék Város Önkormányzat 2022. évi közbeszerzési tervének jóváhagyására**

Bátaszék Város Önkormányzatának Képviselő-testülete

*a) a közbeszerzésekről szóló 2015. évi CXLIII. törvény 42. § (1) bekezdése, valamint a 191/2017.(VII.13.) önk.-i határozattal elfogadott Közbeszerzési Szabályzat II/2.) pontja* alapján Bátaszék Város Önkormányzatának 2022. évi közbeszerzési tervét a jelen határozat melléklete szerinti tartalommal jóváhagyja.

b) felkéri a város jegyzőjét, hogy gondoskodjon az elfogadott közbeszerzési tervnek a város honlapján történő megjelentetéséről és a Közbeszerzési Hatóságnak való megküldéséről.

*Határidő:* 2022. március 31.

*Felelős:* Kondriczné dr. Varga Erzsébet jegyző

*Határozatról értesül:* Közbeszerzési Hatóság

Bátaszéki KÖH városüz. iroda

 Bátaszéki KÖH pénzügyi iroda

irattár